વિશ્વના નકશામાં આજે પણ ફેસબુક એક એવું સોશ્યલ માધ્મય છે કે જેના સૌથી વધુ ચાહકો છે. મંથલી એકિટવ યુઝર્સના આંકડા જોઇએ તો ફેસબુક ૨૦૭૨ મિલિયન સાથે સમગ્ર સોશ્યલ મિડીયામા ટોપ પર છે. ફેસબુકે તેની લોકપ્રિયતા જાળવી રાખી છે એની પાછળનું મુખ્ય કારણ સતત અપડેશન થતી તેની સિસ્ટમ છે. બીજાક્રમે ૧૩૦૦ મિલિયન યુઝર્સ સાથે વોટ્સઅપ આવે છે. આ પણ એક પોપ્યુલર માધ્યમ બનતું જાય છે. આ એપ્લીકેશનની ખાસિયત એ છે કે તેમાં ઓડિયો અને વિડીયો કોલ આસાનીથી થાય છે અને તે પણ કવોલિટી સાથે હોય છે. ફેસબુકની સાથે આવતું મેસેન્જર એ ત્રીજું સોશ્યલ માધ્યમ છે કે જેના ૯૮૦ મિલિયન મંથલી યુઝર્સ છે. આ સાથે વી-ચેટનું સ્થાન ૯૮૦ મિલિયન સાથે ત્રીજું અને ઇસ્ટાગ્રામનું ૮૦૦ મિલિયન સાથે ચોથું સ્થાન આવે છે. કયુઝોનના યુઝર્સ ૫૬૮ મિલિયન છે. વાઇબોના ૩૬૧ મિલિયન અને ટ્વિટરના ૩૬૦ મિલિયન યુઝર્સ છે. પ્રિન્ટરેસ્ટના ૨૦૦ મિલિયન અને સ્નેપચેટના ૧૭૮ મિલિનય મંથલી એકિટવ યુઝર્સ છે.